

**Шарбақты ауданының Шарбақты ауылының аумағында ветеринарлық режим және шектеу іс-шараларын жою туралы**

Павлодар облысы Шарбақты ауданы Шарбақты ауылы әкімінің 2016 жылғы 04 мамырдағы № 2 шешімі

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 2-тармағына, Қазақстан Республикасының 2002 жылғы 10 шілдедегі "Ветеринария туралы" Заңының 10-1 бабының 8) тармақшасына сәйкес, Шарбақты ауданының бас ветеринарлық-санитарлық мемлекеттік бас инспекторының ұсынымы негізінде, Шарбақты ауыл әкімі **ШЕШТІ:**  
      1. Шарбақты ауылында ірі қара малдың құтырма ауруы бойынша кешенді іс-шаралар жоспарын орындауға байланысты, сондай-ақ Қазақстан Республикасының Ауыл шаруашылығы министрлігі ветеринариялық бақылау және қадағалау комитетінің "Республикалық ветеринария зертханасы" ШЖҚ РМК Павлодар облыстық филиалының сараптамасының негізінде, Ленин көшесінен бастап Орджоникидзе көшесімен қиылысына дейін солтүстік жағынан, 9 май көшесінің оңтүстік жағына дейін, сондай-ақ Вокзальная көшесінде 1 май көшесінің батысынан қиылысына дейін және Садовый көшесінің шығысына дейін ветеринарлық режим және шектеулі іс-шаралары жойылсын.  
      2. Шарбақты ауылы әкімінің 2016 жылғы 22 қаңтардағы "Шарбақты ауданының Шарбақты ауылының аумағында шектеу іс-шараларын белгілеу туралы" № 1 шешімінің күші жойылды деп танылсын (Нормативтік құқықтық актілер мемлекеттік тіркеу тізілімінде 2016 жылғы 09 ақпанда № 4920 тіркелген, "Трибуна" және "Маралды" № 6 газеттерінде 2016 жылғы 11 ақпанда жарияланған).  
      3. Осы шешімнің орындалуын бақылауды өзіме қалдырамын.  
      4. Осы шешім алғаш рет ресми жарияланғаннан кейін күнтізбелік он күн өткен соң қолданысқа енгізіледі.

|  |  |
| --- | --- |
| *Шарбақты ауылы әкімі* | *Қ. Мүскенов* |
| *КЕЛІСІЛДІ* |
| *Ауылшаруашылық Министрлігі* |
| *бақылау және қадағалау комитетінің* |
| *Шарбақты аудандық аймақтың* |
| *Испекциясының басышысы* | *Г. Фисенко* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК